אדמונד קונן

אדמונד קונן (בגרמנית: Edmund Conen; 10 בנובמבר 1914 באורציג, הקיסרות הגרמנית – 5 במרץ 1990 בלברקוזן, גרמניה המערבית) היה כדורגלן גרמני, ששיחק בעמדת החלוץ.

ביוגרפיה

קונן נולד ב-10 בנובמבר 1914 באורציג שב. הוא ערך בנבחרת 28 הופעות וכבש בהן 27 שערים בין השנים 1934–1942.

במונדיאל 1934, בגיל 19 בלבד, כבש 4 שערים וסיים במקום השני בתואר מלך השערים של הטורניר אחרי אולדז'יך ניידלי הצ'כי. במשחקו הראשון בנבחרת נגד בלגיה בשמינית הגמר, במצב של 2–2 כבש שלושער שניצח את המשחק ב-17 דקות בלבד. שחזור של מקרה זה קרה פעם נוספת רק במונדיאל 1970 על ידי גרד מילר. בסיום הטורניר כבש שער נוסף במשחק על המקום השלישי נגד אוסטריה וגרמניה סיימה במקום השלישי כשקונן זכה בנעל הכסף של הטורניר, אותה חלק עם אנג'לו סקיאביו האיטלקי. 

שנתיים לאחר המונדיאל הופסקה הקריירה שלו בגיל 21 עקב מחלה למשך 3 וחצי שנים. לאחר שחזר לשחק כבש ב-25 ביוני 1939 צמד נגד דנמרק בקופנהגן. במהלך מלחמת העולם השנייה שיחק קונן את משחקו האחרון עבור הנבחרת בשנת 1942, בניצחון 3–5 על הונגריה.

לאחר סיום קריירת המשחק קונן עבד בתור מאמן כדורגל באמצע שנות החמישים, בין השאר באיינטרכט בראונשווייג ובבאייר לברקוזן.

בשנת 1990 נפטר קונן בלברקוזן שבגרמניה בגיל 75. נפטר חודשים ספורים לפני שגרמניה המערבית זכתה במונדיאל השלישי בהיסטוריה שלה.

קישורים חיצוניים

כדורגלני שטוטגרטר קיקרס
כדורגלני פ.צ. זארבריקן
כדורגלני נבחרת גרמניה
כדורגלני מונדיאל 1934
מאמני כדורגל גרמנים
מאמני באייר לברקוזן
חלוצי כדורגל גרמנים
כדורגלנים גרמנים
גרמנים שנולדו ב-1914
גרמנים שנפטרו ב-1990